แบงก์โน้ตส์
ในโอกาสเฉลิมฉลองวันเฉลิมพระชนมพรรษา พระบาทสมเด็จพระเจ้าอยู่หัว ทำให้นายแบงก์หลายคนรำลึกถึงวันคืนเก่าๆ ที่ได้เข้าเฝ้าฯ ในหลวงครั้งแรก
11 ธ.ค. 2555

ครั้งแรก
ในโอกาสเฉลิมฉลองวันเฉลิมพระชนมพรรษา พระบาทสมเด็จพระเจ้าอยู่หัว ทำให้นายแบงก์หลายคนรำลึกถึงวันคืนเก่าๆ ที่ได้เข้าเฝ้าฯ ในหลวงครั้งแรก




บุญทักษ์ หวังเจริญ ซีอีโอธนาคารทหารไทย อดีตวิศวกรรมศาสตรบัณฑิตจากรั้วจามจุรี เล่าว่า ได้เข้าเฝ้าฯ ในหลวงครั้งแรก คือ ตอนรับปริญญาเมื่อเรียนจบชั้นปริญญาตรี ในหลวงเสด็จพระราชดำเนินมาพระราชทานปริญญาบัตรแก่นิสิตเองทุกปี 
ว่าแล้ว คุณพี่บุญทักษ์ ก็ระลึกความหลังให้ฟังว่า เมื่อ 20 กว่าปีก่อน การรับปริญญาของนิสิต นักศึกษา เป็นเรื่องที่ยิ่งใหญ่มาก ทำเอาโกลาหลกันทั้งบ้าน ถือเป็นงานใหญ่ของครอบครัว ที่พ่อแม่และญาติพี่น้องจะยินดีไปกับความสำเร็จของลูกหลาน
นอกจากนี้ พิธีพระราชทานปริญญาบัตรขลังมาก บัณฑิตจะต้องกล่าวคำปฏิญาณ และในหลวงจะมีพระราชดำรัสแก่นิสิตเป็นแนวทางในการดำเนินชีวิต
ด้วยความพิเศษที่ทุกคนที่เรียนจบจะได้เข้าเฝ้าฯ ในหลวง โดยไม่มีการแบ่งชั้นวรรณะ ทำให้นักเรียนขยันเรียนเพื่อที่จะได้สอบเข้าเรียนในมหาวิทยาลัยให้ได้ ซึ่งเป็นทางเดียวที่จะได้เข้าเฝ้าฯ ในหลวงอย่างใกล้ชิดที่สุด
คุณพี่บุญทักษ์ บอกว่า ถือเป็นบุญอย่างยิ่งที่ได้เข้าเฝ้าฯ และเป็นรางวัลที่ยิ่งใหญ่จากการขยันเรียน